Osa Armilan toiminnoista muuttaa väistötiloihin Pohjolankadulle

Osa Armilan hyvinvointiaseman toimintoja muuttaa Pohjolankatu 14:n tiloihin 17.12.2024 alkaen. Pohjolankadun hyvinvointiasemalla on pelkästään ajanvarauksellista toimintaa. Lisäksi kahden Armilan väestövastuualueen vastaanottotoiminta muuttaa Sammonlahden hyvinvointiasemalle joulukuun loppuun mennessä. Aikaa varattaessa ammattilainen ohjaa sinut oikealle hyvinvointiasemalle.

Pohjolankadun hyvinvointiaseman osoite on Pohjolankatu 14, 53100 Lappeenranta. Tilat ovat entiset Pohjolankadun hammashoidon tilat ja toimivat väliaikaisina väistötiloina muuttaville toiminnoille.

Kuva Pohjolankatu 14:n rakennuksesta, jonne Armilan toimintoja siirtyy.

Armilan hyvinvointiasemalta Armilankatu 44:stä muuttaa Pohjolankatu 14:ään aluehoitajia, asiantuntijahoitajia ja silmänpohjakuvaukset.

Hyvinvointiaseman pihalla opasteet ohjaavat sisäänkäynnille. Tiloihin tullessa ei tarvitse ilmoittautua. Asiakas voi käydä odottamaan käytävällä olevaan odotustilaan, josta ammattilainen kutsuu nimellä vastaanottohuoneeseen.

Palvelupäällikkö Satu Simolin tähdentää, että Armilan hyvinvointiasemalle jäävät vielä osittain hoitajien ja lääkärien vastaanotot. Ajanvarauksen yhdessä asiakas ohjataan oikeaan paikkaan.

Armilan hyvinvointiasemalle Armilankatu 44:ään toistaiseksi jäävät palvelut

Armilan hyvinvointiasemalle jäävät vielä osittain hoitajien ajanvaraukselliset vastaanotot sekä hoitotarvikejakelu. Myös lääkäreiden ajanvaraukselliset vastaanotot ovat toistaiseksi Armilan hyvinvointiasemalla.

Sairaanhoitajan ajanvaraukseton walk-in-vastaanotto toimii edelleen Armilan hyvinvointiasemalla ma–to klo 8.30–14.00 ja pe klo 8.30–13.00 (aattopäivät perjantai-aukiolon mukaisesti).

Asiointipalvelupiste toimii Armilan hyvinvointiasemalla ma-to klo 8–15 ja pe klo 8–14. Pohjolankadulla ei ole asiointipalvelupistettä.

Hyvinvointialueen toiminnot siirtyvät pois Armilankatu 44:n tiloista 30.6.2025 mennessä, jolloin tilojen vuokrasopimus päättyy.

Osa Armilan toiminnoista siirtyy joulukuussa Sammonlahden hyvinvointiasemalle

Joulukuun aikana Armilan hyvinvointiasemalta muuttaa Sammonlahteen kahden väestövastuualueen vastaanottotoiminta. Muuttavat alueet ovat Huhtiniemi-Kourulan seutu ja Pulsa-Ylämaa alueet. Aikaa varattaessa ammattilainen ohjaa sinut oikealle hyvinvointiasemalle.

Lisätietoja:

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi, 7.1.2025 alkaen

Katariina Tuuliainen, palveluesimies, Armilan terveysasema, puh. 040 651 3750, katariina.tuuliainen@ekhva.fi

Yhteystiedot hyvinvointiasemille ja ajanvaraus

Kiireellisissä ja kiireettömissä asioissa voit ottaa yhteyttä hyvinvointiasemien keskitettyyn palvelunumeroon 05 352 7260 ma–pe klo 7–20. Muuna aikana ota yhteyttä Päivystysapuun puh. 116 117 ja hätätilanteessa 112. Sinut ohjataan oikeaan paikkaan hoidon tarpeen mukaisesti.

Kirjautumalla Etelä-Karjalan hyvinvointialueen eAsiointi-palveluun voit esimerkiksi varata aikoja ja katsoa omat laboratoriotuloksesi sekä viestiä turvallisesti ammattilaisen kanssa. Kirjautumiseen tarvitset verkkopankkitunnukset tai mobiilivarmenteen.

Korjaus 13.1.2025: Vaihdettu Eija-Liisa Vikströmin tiedot Satu Simolinin tilalle.